
 JAVNI POZIV 
ZA ISKAZ INTERESA PRIPADNIKA CILJNE SKUPINE


Zajednica sportskih udruga grada Vukovara (u daljnjem tekstu: Zajednica) u partnerstvu s Udrugom kineziologa grada Vukovara (u daljnjem tekstu: Udruga kineziologa) provodi Javni poziv za iskaz interesa u sklopu projekta „Pokreni se i pripadaj“ Kodni broj: SF.3.4.08.07.00168 sufinanciranog iz sredstava Europskog socijalnog fonda plus, Program Učinkoviti ljudski potencijali 2021.-2027. za uključivanje djece i mladih u riziku od socijalne isključenosti kroz sustavnu provedbu sportskog programa:

ADRENALINSKI KAMP

Kamp pun uzbudljivih aktivnosti kao što su penjanje, zipline, orijentacija u prirodi, vožnja bicikla i slični izazovi. 
Ciljana skupina programa su djeca osnovnoškolske dobi. 
Provedba programa: 24.08.2026.-06.09.2026.

Sportski i sportsko-rekreativni programi projekta usmjereni su na uključivanje djece[footnoteRef:1] i mladih[footnoteRef:2] u riziku od socijalne isključenosti, djece s teškoćama u razvoju i mladi s invaliditetom, djece i mlađe punoljetne osobe[footnoteRef:3] s problemima u ponašanju, u sport, a sudjelovanje u njima je besplatno. Planirano trajanje programa je minimalno 70 treninga u trajanju od najmanje 45 minuta, uključujući i razdoblja školskih praznika.  [1:  Odnosi se na osobe do navršenih 18 godina.]  [2:  Odnosi se na osobe od navršenih 18 do navršenih 30 godina.]  [3:  Odnosi se na osobe od navršenih 18 do navršenih 21 godinu] 

Sudjelovanje u programu uključuje organizirani prijevoz djece na sportske aktivnosti, njihovo prikupljanje i siguran dolazak na lokacije provedbe programa, te odvoženje nakon završetka treninga.

PRIJAVNA DOKUMENTACIJA
· PRIJAVNICA
· PRESLIKA OSOBNE ISKAZNICE (ukoliko istu posjeduje) ILI DRUGOG DOKUMENTA JEDNAKE ILI SLIČNE VRIJEDNOSTI iz koje je nedvojbeno moguće utvrditi identitet i dob sudionika 
· DOKAZ O PRIPADNOSTI CILJNOJ SKUPINI: 
1.  Djeca i mladi u riziku od socijalne isključenosti
a) nezaposlenih roditelja - potvrda da se roditelj vodi u evidenciji HZZ-a za djecu nezaposlenih roditelja[footnoteRef:4] [4:  Odnosi se isključivo na obitelji u kojima su oba roditelja nezaposlena] 

b) roditelja korisnika dječjeg doplatka - rješenje o priznavanju prava na doplatak[footnoteRef:5] [5:  Odnosi se isključivo na obitelji u kojima oba roditelja ostvaruju minimalna primanja ili jedan roditelj ima minimalna primanja, dok je drugi bez ikakvih primanja.] 

c) bez odgovarajuće roditeljske skrbi - rješenje/uvjerenje Hrvatskog zavoda za socijalni rad iz kojeg je vidljivo da je pripadnik ciljne skupine dijete ili mlađa osoba bez odgovarajuće roditeljske skrbi
d) samohranih roditelja - smrtni list i/ili potvrda nadležnog Hrvatskog zavoda za socijalni rad ili druga javna isprava kojom se dokazuje status samohranog roditelja[footnoteRef:6] [6:  Sukladno Zakonu o socijalnoj skrbi (NN 18/22, 46/22, 119/22, 71/23, 156/23), samohrani roditelj je roditelj koji živi sam s djetetom, sam skrbi o njemu i sam ga uzdržava.] 

e) iz jednoroditeljskih obitelji - sudska presuda o razvodu braka, rodni list za djecu te potvrda nadležnog Hrvatskog zavoda za socijalni rad ili druga javna isprava kojom se dokazuje status jednoroditeljske obitelji[footnoteRef:7] [7:  Pojam „djeca i mladi iz jednoroditeljske obitelji“ obuhvaća djecu i mlade koji temeljem Zakona o socijalnoj skrbi (NN 18/22, 46/22, 119/22, 71/23, 156/23), članka 27. ostvaruju pravo na minimalnu naknadu za kućanstvo.] 

f) iz obitelji s troje i više djece - dokument iz kojeg je nedvojbeno moguće utvrditi da je sudionik član obitelji s troje ili više djece (npr. rodni list, elektronički izvadak iz matice rođenih ili potvrda o rođenju djeteta).[footnoteRef:8] [8:  Navedenu dokumentaciju potrebno je dostaviti za svako dijete koje pripada obitelji s troje ili više djece.] 

2.  Djeca s teškoćama u razvoju i mladi s invaliditetom
· liječnička potvrda ili druga medicinska dokumentacija iz koje je vidljivo da se radi o djetetu s tjelesnim, senzoričkim, komunikacijskim, govorno-jezičnim ili intelektualnim teškoćama ili 
· potvrda o upisu u Registar osoba s invaliditetom ili nalaz/mišljenje/rješenje relevantnog tijela koje dokazuje vrstu ili stupanj ili postotak oštećenja.
3.  Djeca i mlađe punoljetne osobe s problemima u ponašanju
· rješenje/uvjerenje Hrvatskog zavoda za socijalni rad iz kojeg je vidljivo da je pripadnik ciljne skupine dijete ili mlađa osoba s problemima u ponašanju.

· IZJAVU RODITELJA/SKRBNIKA O DAVANJU SUGLASNOSTI ZA SUDJELOVANJE CILJNE SKUPINE
· ULAZNI OBRAZAC (O1)

Prijavnu dokumentaciju možete preuzeti osobnim dolaskom na adresu Zajednice/Udruge kineziologa ili na službenim web stranicama Zajednice/Udruge kineziologa. 
NAČIN PRIJAVE
Prijava se vrši dostavom prijavne dokumentacije osobnim dolaskom na adresu Zajednice sportskih udruga grada Vukovara, Trg Dražena Petrovića 2, 32010 Vukovar ili partnera Udruge kineziologa grada Vukovara, Trg Dražena Petrovića 2, 32010 Vukovar.
KRITERIJ ODABIRA

Kriterij odabira sudionika je redoslijed zaprimanja prijava sudionika.

Nakon prikupljanja podataka o zainteresiranim polaznicima, formirat će se skupine za sve programe s određenim datumima i lokacijama treninga, o čemu ćete biti pravodobno obaviješteni.

Dokumenti:

• Prijavnica
• Izjava roditelja/skrbnika o davanju suglasnosti za sudjelovanje ciljne skupine
• Ulazni obrazac (O1)


Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije.  Ni Europska unija ni Europska komisija ne mogu se smatrati odgovornima za njih. Provedbu Projekta sufinancira Europska unija iz Europskog socijalnog fonda plus. Sadržaj materijala isključiva je odgovornost Zajednice sportskih udruga grada Vukovara.

